

**DOM ZA STARIJE I NEMOĆNE OSOBE VARAŽDIN**

Zavojna 6, 42000 Varaždin

**PRIJEDLOG**

1. **IZMJENA I DOPUNA**

**FINANCIJSKOG PLANA**

**DOMA ZA STARIJE I NEMOĆNE OSOBE VARAŽDIN**

**ZA 2023. GODINU**

Temeljem odredbi članka 46. stavka 2. Zakona o proračunu (NN 144/21) i članka 29. Statuta Doma za starije i nemoćne osobe Varaždin (URBROJ: 2186-1-25/01-23/36-16-1), Upravno vijeće na sjednici održanoj dana 28.09.2023. godine donosi:

**PRIJEDLOG I. IZMJENA I DOPUNA FINANCIJSKOG PLANA**

**DOMA ZA STARIJE I NEMOĆNE OSOBE VARAŽDIN ZA 2023. GODINU**

1. **OPĆI DIO**

Članak 1.

Sažetak Općeg dijela I. Izmjena i dopuna Financijskog plana Doma za starije i nemoćne osobe Varaždin za 2023. godinu izgleda kako slijedi:



Članak 2.

Prihodi i rashodi te primici i izdaci utvrđuju se u Računu prihoda i rashoda i Računu financiranja u I. Izmjenama i dopunama Financijskog plana za 2023. godinu kako slijedi:











1. **POSEBNI DIO**

Članak 3.

Posebni dio I. Izmjena i dopuna Financijskog plana za 2023. godinu sastoji se od Izvornog plana za 2023. godinu i Novog plana za 2023. godinu rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređeni u program koji se sastoji od aktivnosti i projekata kako slijedi:

|  |  |  |  |  |
| --- | --- | --- | --- | --- |
| **Brojčana oznaka i naziv razdjela, glave, izvora financiranja, programa, aktivnosti i projekta** | **Izvorni plan 2023.**  | **Povećanje/ smanjenje** | **Novi plan 2023.** | **Indeks %**  |
| 1 | 2 | 3 | 4 | 5=4/2\*100 |
|   |   |   |   |   |
| **Razdjel: 016 UPRAVNI ODJEL ZA ZDRAVSTVO, SOCIJALNU SKRB, CIVILNO DRUŠTVO I HRVATSKE BRANITELJE** | **3.086.120,00** | **333.973,00** | **3.420.093,00** | **110,82** |
| **Glava: 01603 SOCIJALNA SKRB** | **3.086.120,00** | **333.973,00** | **3.420.093,00** | **110,82** |
| **7874 DOM ZA STARIJE I NEMOĆNE OSOBE VARAŽDIN** | **3.086.120,00** | **333.973,00** | **3.420.093,00** | **110,82** |
| **Program: 1340 DOM ZA STARIJE I NEMOĆNE OSOBE**  |  |  |  |  |
| **A134001 Stručno i administrativno osoblje** | **2.800.764,00** | **478.282,00** | **3.279.046,00** | **117,08** |
| **Izvor: 11 Opći prihodi i primici** | **79.633,00** | **344.306,00** | **423.939,00** | **532,37** |
|  **3 Rashodi poslovanja** | **79.633,00** | **344.306,00** | **423.939,00** | **532,37** |
| 31 Rashodi za zaposlene | 79.633,00 | 344.306,00 | 423.939,00 | 532,37 |
| **Izvor: 31 Vlastiti prihodi** | **35.835,00** | **0,00** | **35.835,00** | **100,00** |
|  **3 Rashodi poslovanja** | **19.247,00** | **-2.847,00** | **16.400,00** | **85,21** |
| 32 Materijalni rashodi | 19.247,00 | -2.847,00 | 16.400,00 | 85,21 |
|  **4 Rashodi za nabavu nefinancijske imovine** | **16.588,00** | **2.847,00** | **19.435,00** | **117,16** |
| 42 Rashodi za nabavu proizvedene dugotrajne imovine | 16.588,00 | 2.847,00 | 19.435,00 | 117,16 |
| **Izvor: 43 Ostali prihodi za posebne namjene** | **2.126.965,00** | **89.328,00** | **2.216.293,00** | **104,20** |
|  **3 Rashodi poslovanja** | **2.126.965,00** | **89.328,00** | **2.216.293,00** | **104,20** |
| 31 Rashodi za zaposlene | 945.736,00 | 125.905,00 | 1.071.641,00 | 113,31 |
| 32 Materijalni rashodi | 1.164.259,00 | -39.017,00 | 1.125.242,00 | 96,65 |
| 34 Financijski rashodi | 13.920,00 | 0,00 | 13.920,00 | 100,00 |
| 37 Naknade građanima i kućanstvima na temelju osiguranja i druge naknade | 3.050,00 | 2.440,00 | 5.490,00 | 180,00 |
| **Izvor: 44 Decentralizirana sredstva** | **552.226,00** | **3,00** | **552.229,00** | **100,00** |
|  **3 Rashodi poslovanja** | **552.226,00** | **3,00** | **552.229,00** | **100,00** |
| 31 Rashodi za zaposlene | 552.226,00 | 3,00 | 552.229,00 | 100,00 |
|  |  |  |  |  |
| **Izvor: 52 Ostale pomoći** | **6.105,00** | **11.555,00** | **17.660,00** | **289,27** |
|  **3 Rashodi poslovanja** | **6.105,00** | **11.555,00** | **17.660,00** | **289,27** |
| 31 Rashodi za zaposlene | 0,00 | 4.560,00 | 4.560,00 | - |
| 32 Materijalni rashodi | 6.105,00 | 6.995,00 | 13.100,00 | 214,58 |
| **Izvor: 61 Donacije** | **0,00** | **2.760,00** | **2.760,00** | **-** |
|  **3 Rashodi poslovanja** | **0,00** | **1.510,00** | **1.510,00** | **-** |
| 32 Materijalni rashodi | 0,00 | 1.510,00 | 1.510,00 | - |
|  **4 Rashodi za nabavu nefinancijske imovine** | **0,00** | **1.250,00** | **1.250,00** | **-** |
| 42 Rashodi za nabavu proizvedene dugotrajne imovine | 0,00 | 1.250,00 | 1.250,00 | - |
| **Izvor: 62 Inozemne donacije** | **0,00** | **3.330,00** | **3.330,00** | **-** |
|  **3 Rashodi poslovanja** | **0,00** | **540,00** | **540,00** | **-** |
| 32 Materijalni rashodi | 0,00 | 540,00 | 540,00 | - |
|  **4 Rashodi za nabavu nefinancijske imovine** | **0,00** | **2.790,00** | **2.790,00** | **-** |
| 42 Rashodi za nabavu proizvedene dugotrajne imovine | 0,00 | 2.790,00 | 2.790,00 | - |
| **Izvor: 71 Prihodi od nefinancijske imovine** | **0,00** | **27.000,00** | **27.000,00** | **-** |
|  **3 Rashodi poslovanja** | **0,00** | **25.000,00** | **25.000,00** | **-** |
| 32 Materijalni rashodi | 0,00 | 25.000,00 | 25.000,00 | - |
|  **4 Rashodi za nabavu nefinancijske imovine** | **0,00** | **2.000,00** | **2.000,00** | **-** |
| 42 Rashodi za nabavu proizvedene dugotrajne imovine | 0,00 | 2.000,00 | 2.000,00 | - |
| **A134002 Otplata kredita za Energetsku obnovu Doma** | **145.995,00** | **-38.128,00** | **107.867,00** | **73,88** |
| **Izvor: 11 Opći prihodi i primici** | **145.995,00** | **-38.128,00** | **107.867,00** | **73,88** |
|  **5 Izdaci za financijsku imovinu i otplate zajmova** | **145.995,00** | **-38.128,00** | **107.867,00** | **73,88** |
| 54 Izdaci za otplatu glavnice primljenih kredita i zajmova | 145.995,00 | -38.128,00 | 107.867,00 | 73,88 |
| **K134001 Održavanje objekata** | **139.361,00** | **-106.181,00** | **33.180,00** | **23,81** |
| **Izvor: 11 Opći prihodi i primici** | **106.178,00** | **-106.178,00** | **0,00** | - |
|  **3 Rashodi poslovanja** | **106.178,00** | **-106.178,00** | **0,00** | - |
| 32 Materijalni rashodi | 106.178,00 | -106.178,00 | 0,00 | - |
| **Izvor: 44 Decentralizirana sredstva** | **33.183,00** | **-3,00** | **33.180,00** | **99,99** |
|  **3 Rashodi poslovanja** | **15.929,00** | **-3,00** | **15.926,00** | **99,98** |
| 32 Materijalni rashodi | 15.929,00 | -3,00 | 15.926,00 | 99,98 |
|  **4 Rashodi za nabavu nefinancijske imovine** | **17.254,00** | **0,00** | **17.254,00** | **100,00** |
| 42 Rashodi za nabavu proizvedene dugotrajne imovine | 17.254,00 | 0,00 | 17.254,00 | 100,00 |

Članak 4.

Donošenjem ovog Prijedloga I. Izmjena i dopuna Financijskog plana Doma za starije i nemoćne osobe Varaždin za 2023. godinu prestaje važiti Prijedlog I. Izmjena i dopuna Financijskog plana Doma za starije i nemoćne osobe Varaždin za 2023. godinu (URBROJ: 2186-1-25/01-23/36-24-1) od 28. srpnja 2023. godine.

**OBRAZLOŽENJE OPĆEG DIJELA**

1. **IZMJENA I DOPUNA**

**FINANCIJSKOG PLANA**

**ZA 2023. GODINU**

1. ***UVOD***

Financijski plan odnosno I. Izmjene i dopune Financijskog plana Doma za starije i nemoćne osobe Varaždin za 2023. godinu izrađen je prema metodologiji koja je propisana Zakonom o proračunu (NN 144/21) i podzakonskim aktima – Pravilnikom o proračunskim klasifikacijama (NN 26/10, 120/13 i 1/20), Pravilnikom o proračunskom računovodstvu i Računskom planu (NN 124/14, 115/15, 87/16, 3/18, 126/19 i 108/20) i Zakonom o fiskalnoj odgovornosti (NN 111/18).

Odredbama čl. 46. st. 1. i 2. Zakona o proračunu (NN 144/21) propisano je da se izmjenama i dopunama financijskog plana mijenja isključivo usvojeni plan za tekuću proračunsku godinu te da se na postupak donošenja izmjena i dopuna financijskog plana na odgovarajući način primjenjuju odredbe tog Zakona za postupak donošenja financijskog plana.

Financijski plan odnosno I. Izmjene i dopune Financijskog plana za 2023. Doma za starije i nemoćne osobe Varaždin čine prihodi i primici, te rashodi i izdaci raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji, te izvorima financiranja.

1. ***RAČUN PRIHODA I RASHODA***

Financijski plan Doma za 2023. godinu bio je planiran u iznosu od 3.104.120,00 EUR, a strukturu Financijskog plana činili su:

* Prihodi poslovanja: 3.104.120,00 EUR
* Rashodi poslovanja: 2.906.283,00 EUR
* Rashodi za nabavu nefinancijske imovine: 33.842,00 EUR
1. Izmjenama i dopunama Financijski plan Doma za 2023. godinu planiran je u iznosu od 3.418.465,00 EUR, a strukturu Financijskog plana čine:
* Prihodi poslovanja: 3.416.465,00 EUR
* Prihodi od prodaje nefinancijske imovine: 2.000,00 EUR
* Rashodi poslovanja: 3.269.497,00 EUR
* Rashodi za nabavu nefinancijske imovine: 42.729,00 EUR

 U okviru decentraliziranih sredstava za djelatnost socijalne skrbi osiguravaju se sredstva za minimalni standard socijalnih ustanova. Visinu sredstava za postizanje minimalnih standarda za svaku proračunsku godinu utvrđuje Vlada Republike Hrvatske Odlukom. Kod domova za starije i nemoćne osobe minimalni standard je propisan za rashode za zaposlene, materijalne rashode, hitne intervencije i rashode za nabavu nefinancijske imovine. Pojedina županija Odlukom raspoređuje sredstva minimalnog standarda na korisnike. Ovim programom želi se održavati i unaprijediti standard i kvaliteta usluga koje se pružaju korisnicima te osigurati redovito poslovanje Doma. Decentralizirana sredstva za 2023. godinu ostaju na razini prošle godine i iznose 585.409,00 EUR.

**Ukupni prihodi** u I. Izmjenama i dopunama Financijskog plana za 2023. godinu planirani su u iznosu od 3.418.465,00 EUR, a pregled prihoda prema ekonomskoj klasifikaciji na razini skupine daje se u tabličnom prikazu:



Pomoći iz inozemstva i od subjekata unutar općeg proračuna prvotno su planirana u iznosu od 6.105,00 EUR, dok su I. Izmjenama i dopunama povećane na iznos od 17.660,00 EUR i u strukturi ukupnih prihoda čine 0,52%. Navedeni prihodi odnose se na pomoći koje Dom godišnje dobije od Grada Varaždina za sufinanciranje rada Dnevnog centra u iznosu od 4.000,00 EUR, pomoći dobivene u 2022. godini za sufinanciranje dijela troškova energenata koja se nastavlja i u 2023. godini u iznosu od 9.100,00 EUR i pomoći dobivene od HZZ-a za zapošljavanje fizioterapeuta preko mjere HZZ-a „Potpora za zapošljavanje“ kojom je trošak spomenutog radnog mjesta sufinanciran u iznosu od 4.560,00 EUR.

Prihodi od imovine planirani su u iznosu od 665,00 EUR i odnose se na prihode od kamata na depozite po viđenju.

Prihodi od upravnih i administrativnih pristojbi, pristojbi po posebnim propisima i naknada prvotno su planirani u iznosu od 2.144.300,00 EUR i odnose se na prihode od opskrbnina. U I. Izmjenama i dopunama navedeni prihodi su povećani na temelju rađenih projekcija i iznose 2.214.000,00 EUR. U navedenoj skupini planirani su i prihodi od osiguranja u iznosu od 25.000,00 EUR. U strukturi ukupnih prihoda ova skupina čini najznačajniji udio od 65,50%.

Prihodi od prodaje proizvoda i robe te pruženih usluga prvotno su planirani u iznosu od 35.835,00 EUR i odnosili su se samo na prihode po osnovi zakupa poslovnih prostora, a u I. Izmjenama i dopunama njihov iznos je uvećan za donacije koje je ustanova ostvarila.

Prihodi iz nadležnog proračuna prvotno su planirani u iznosu od 917.215,00 EUR, a odnosili su se na prihode iz županijskog proračuna u iznosu od 331.806,00 EUR i decentralizirana sredstva u iznosu od 585.409,00 EUR. Ovim Izmjenama i dopunama prihodi iz županijskog proračuna povećani su za 200.000,00 EUR i oni sada ukupno iznose 531.806,00 EUR, a prihodi iz nadležnog proračuna ukupno sada iznose 1.117.215,00 EUR.

Prihodi od prodaje proizvedene dugotrajne imovine planirani su u I. Izmjenama i dopunama u iznosu od 2.000,00 EUR i odnose se na prihode koje je ustanova ostvarila prodajom kombi vozila.

Preneseni višak iz prethodnih godina iznosi 1.628,00 EUR.

**Ukupni rashodi** za 2023. godinu prvotno su planirani u iznosu od 2.940.125,00 EUR, a I. Izmjenama i dopunama ukupni rashodi su povećani i iznose 3.312.226,00 EUR. Rashodi poslovanja planirani su u iznosu od 3.269.497,00 EUR, a pregled rashoda prema ekonomskoj klasifikaciji na razini skupine daje se u tabličnom prikazu :



Rashodi za zaposlene prvotno su planirani u iznosu od 1.577.595,00 EUR, a I. Izmjenama i dopunama povećani su na iznos od 2.052.369,00 EUR. U strukturi ukupnih rashoda čine najznačajniji udio od 61,96%. Prilikom izrade projekcija rashoda za zaposlene bilo je vidljivo kako će na navedenoj poziciji do kraja godine nedostajati znatna sredstva pa su iz tog razloga povećani rashodi za zaposlene. Dio sredstava osiguran je povećanjem prihoda od opskrbnina, dio sredstava je prebačen od materijalnih rashoda, dio proračunskih sredstava je prenamijenjen za navedene rashode i iz županijskog proračuna dobiveno je dodatnih 200.000,00 EUR. Već kod izrade Financijskog plana bilo je vidljivo da navedenoj poziciji neće biti dovoljno sredstava, od 01. travnja povišena je osnovica za izračun plaće za 2%, zaposlene su osobe prema naputku inspekcije resornog ministarstva, odlukom Vlade RH povećan je regres za sve zaposlenike na 300,00 EUR, od srpnja se isplaćuje i privremeni dodatak na plaću također prema odluci Vlade RH što je mjesečno povećanje od oko 20.000,00 EUR, a za rujan su najavljeni novi pregovori o materijalnim pravima zaposlenika između Vlade i sindikata. U ovoj skupini rashoda planirane su bruto plaće zaposlenih, ostali rashodi za zaposlene i doprinosi na plaće. Navedeni rashodi financiraju se iz tri izvora financiranja – iz izvora 11 (opći prihodi i primici) u iznosu od 423.939,00 EUR (prvotno su iznosili 79.633,00 EUR), iz izvora 43 (ostali prihodi za posebne namjene) u iznosu od 1.071.641,00 EUR (prvotno su iznosili 945.736,00 EUR) i iz izvora 44 (decentralizirana sredstva) u iznosu od 552.229,00 EUR. U iznosu od 4.560,00 EUR sufinancira se plaća za fizioterapeuta temeljem mjere HZZ-a „Potpora za zapošljavanje“ iz izvora 52 (ostale pomoći).

Materijalni rashodi planirani su u ukupnom iznosu od 1.197.718,00 EUR i u strukturi ukupnih rashoda iznose 36,16%. Obuhvaćaju rashode za potrebe redovnog poslovanja i odnose se na nadoknade troškova zaposlenima, rashode za materijal i energiju, rashode za usluge te ostale nespomenute rashode poslovanja.

Financijski rashodi prvotno su planirani u iznosu od 13.920,00 EUR i u I. Izmjenama i dopunama njihov iznos nije promijenjen već su samo izvršene promjene unutar postojećih konta. U ukupnoj strukturi rashoda čine 0,42%. Odnose se na kamate za primljene kredite, zatezne kamate zbog kašnjenja u podmirivanju obveza, uslugama platnog prometa.

Naknade građanima i kućanstvima prvotno su planirane u iznosu od 3.050,00 EUR, no zbog odluke resornog ministarstva o povećanju džeparca korisnicima isplaćene su razlike i navedene naknade u I. Izmjenama i dopunama povećane su na iznos od 5.490,00 EUR. Čine najmanji udio u strukturi ukupnih rashoda, a odnose se na džeparac korisnika i kulturne potrebe korisnika.

Rashodi za nabavu nefinancijske imovine prvotno su planirani u ukupnom iznosu od 33.842,00 EUR, a I. Izmjenama i dopunama povećani su na iznos od 42.729,00 EUR. Prema izvorima financiranja financirali bi se iz izvora 31 u iznosu od 19.435,00 EUR, iz izvora 44 u iznosu od 17.254,00 EUR, izvora 61 i 62 (donacije) u iznosu od 4.040,00 EUR i iz izvora 71 u iznosu od 2.000,00 EUR.

1. ***RAČUN FINANCIRANJA***

U **Računu financiranja** planirani su izdaci za otplatu glavnice primljenih kredita i zajmova. Prilikom donošenja Financijskog plana za 2023. godinu za navedeno je planiran iznos od 145.995,00 EUR. I. Izmjenama i dopunama navedeni iznos je smanjen na 107.867,00 EUR u skladu sa dobivenim novim Otplatnim planom. Od ukupnog iznosa, 82.743,00 EUR odnosi se na otplatu glavnice primljenog kredita od Hrvatske banke za obnovu i razvitak (HBOR), a 25.124,00 EUR se odnosi na otplatu glavnice primljenog kredita od Zagrebačke banke.

**OBRAZLOŽENJE POSEBNOG DIJELA**

1. **IZMJENA I DOPUNA**

 **FINANCIJSKOG PLANA**

 **ZA 2023. GODINU**

|  |
| --- |
| **DOM ZA STARIJE I NEMOĆNE OSOBE VARAŽDIN** |
| **SAŽETAK DJELOKRUGA RADA:**Dom za starije i nemoćne osobe Varaždin pruža usluge skrbi izvan vlastite obitelji starijim i nemoćnim osobama, kojim je zbog trajnih promjena u zdravstvenom stanju i nemoći, prijeko potrebna stalna pomoć i njega druge osobe. U okviru smještaja pružaju se usluge: stanovanja i prehrane, brige o zdravlju, njege, održavanje osobne higijene i pomoći pri obavljanju svakodnevnih aktivnosti, usluge socijalnog rada, psihosocijalne terapije, radnih aktivnosti, organiziranja slobodnog vremena, organiziranog prijevoza i savjetodavnog rada. Uz osnovnu uslugu smještaja, skrbi i zbrinjavanja osoba starije životne dobi, a kao odgovor na potrebe lokalne zajednice koja stari, Dom pruža i dodatne usluge putem Dnevnog centra i Kluba za starije osobe (koji danas djeluje kao Udruga u prostorima Doma).  |
| **ORGANIZACIJSKA STRUKTURA:**Sukladno Statutu Doma, rad je organiziran kroz slijedeće ustrojbene odjele, ovisno o srodnosti i povezanosti poslova te potrebnog broja izvršitelja za njihovo obavljanje: * Odjel socijalnog rada, stanovanja, radne terapije i Dnevnog centra:
* poslovi socijalnog rada, radne terapije i brige o zdravlju u Domu i Dnevnom centru
* poslovi radnih, kulturno-zabavnih i rekreativnih aktivnosti u Domu i DC-u
* poslovi njege korisnika i zdravstvene zaštite u DC-u
* poslovi fizikalne terapije
* poslovi pranja, glačanja i šivanja
* Odjel gerijatrijsko-zdravstvene njege i brige o zdravlju i OGZNJ i demencije:
* poslovi zdravstvene zaštite i njege korisnika na OGZNJ i stambenom dijelu Doma
* poslovi pružanja odgovarajućih usluga primarne, sekundarne i tercijarne prevencije, utvrđivanja zdravstvenih potreba i funkcionalne onesposobljenosti starijih osoba i fizikalna terapija
* Odjel računovodstvenih i općih poslova:
* financijsko-računovodstveni poslovi
* administrativno-kadrovski poslovi
* poslovi recepcije
* Odjel tehničko-pomoćnih poslova:
* nabavka, skladištenje i čuvanje prehrambenih artikala i sitnog inventara Doma
* provođenje HACCP sustava u cijeloj ustanovi
* popravci i održavanje inventara, uređaja i postrojenja za paru i centralno grijanje
* čišćenje i uređivanje unutrašnjosti Doma i okoliša
* Odjel prehrane i posluživanja**:**
* poslovi pripreme, izdavanja i serviranja hrane
* poslovi pranja suđa, čišćenja kuhinje i restorana
* poslovi čuvanja namirnica i hrane
* provođenje HACCP sustava

Odjelima rukovode voditelji odjela koji ujedno imaju svoje osnovno zanimanje.  |
| **PROGRAM: DOM ZA STARIJE I NEMOĆNE OSOBE VARAŽDIN** |
| **OPIS PROGRAMA:**Ovim programom želi se održavati i unaprijediti standard i kvaliteta usluga koje se pružaju korisnicima te osigurati redovito poslovanje Doma-osiguranim sredstvima izvršiti nabavu roba i usluga, te zbrinjavanje i skrb o starijim osobama podići na višu razinu.Odlukom o kriterijima, mjerilima i načinu financiranja domova za starije osobe utvrđuje se godišnja visina sredstava za decentralizirano financiranje po slijedećim skupinama rashoda: rashodi za zaposlene, materijalni i financijski rashodi, rashodi za nabavu nefinancijske imovine i za hitne intervencije. Prema Uputi Ministarstva financija ukupan iznos sredstava za decentralizirano financiranje u Financijskom planu za 2023. godinu ostaje na razini prošle godine. Planirani prihodi za posebne namjene planiraju se temeljem cijene usluge smještaja korisnika.Pravovremeno sklapanje ugovora o opskrbi radi nabave roba i usluga koji su preduvjet pravovremene opskrbe Doma, kao i pravovremeno plaćanje svih pristiglih obveza po računima radi osiguravanja neometanog poslovanja Doma. Pravovremena isplata plaća i ostalih materijalnih prava radnicima. Osiguranje prihoda za redovito poslovanje Doma. |
| **ZAKONSKA I DRUGA PODLOGA ZA UVOĐENJE PROGRAMA:**Namjenska sredstva planirana su u Proračunu Županije temeljem Zakona o socijalnoj skrbi, Odluke o minimalnim financijskim standardima, kriterijima i mjerilima za decentralizirano financiranje domova za starije i nemoćne osobe u 2023. godini, Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije JLP(R)S za 2023. godinu, kao i drugih zakonskih i podzakonskih akata. |
| **PROCJENA I ISHODIŠTE POTREBNIH SREDSTAVA:** Unutar programa planiraju se slijedeće aktivnosti/projekti:

|  |  |  |  |  |
| --- | --- | --- | --- | --- |
| **R.b.** | **Naziv aktivnosti/projekta** | **Plan 2023.** | **Povećanje / smanjenje** | **Novi Plan 2023.** |
| 01. | Stručno i administrativno osoblje | 2.800.764 | 478.282 | 3.279.046 |
| 02. | Otplata kredita za Energetsku obnovu Doma | 145.995 | -38.128 | 107.867 |
| 03. | Održavanje objekata | 139.361 | -106.181 | 33.180 |
|  | **Ukupno program:** | **3.086.120** | **333.973** | **3.420.093** |

***Stručno i administrativno osoblje***Unutar navedene aktivnosti sadržane su plaće (bruto) za zaposlene, ostali rashodi za zaposlene i doprinosi na plaće. Isto tako, ovdje se nalaze svi materijalni rashodi, financijski rashodi te ostale naknade građanima i kućanstvima iz proračuna.Plaće (bruto) za zaposlene, ostali rashodi za zaposlene i doprinosi na plaće financirani su iz više izvora financiranja. Tako se iz izvora 11 (opći prihodi i primici – županijski proračun) dijelom financiraju plaće (bruto) za Dnevni centar u iznosu od 11.680,00 EUR te doprinosi na plaće u iznosu od 1.592,00 EUR. U 2023. godini iz izvora 11 dijelom se financiraju i plaće zaposlenika Doma. Za navedeno je prvotno planirano 66.361,00 EUR (55.000,00 EUR za plaće (bruto) i 11.361,00 EUR za doprinose na plaće), a zbog svih prije navedenih razloga zbog kojih nedostaju sredstva na poziciji rashoda za zaposlene, dio sredstava od otplate glavnica kredita (temeljem Otplatnog plana) stavljen je na navedenu poziciju kao i sredstva predviđena za održavanje objekata (vatrodojava), a iz proračuna Varaždinske županije za navedenu poziciju dobiveno je i dodatnih 200.000,00 EUR. Iz izvora 43 (ostali prihodi za posebne namjene) financiraju se plaće (bruto) u iznosu od 820.761,00 EUR, ostali rashodi za zaposlene u iznosu od 113.150,00 EUR i doprinosi na plaće u iznosu od 137.730,00 EUR. Iz izvora 44 (decentralizirana sredstva) dijelom se financiraju plaće (bruto) u iznosu od 477.800,00 EUR i doprinosi na plaće u iznosu od 74.429,00 EUR.Materijalni rashodi, financijski rashodi te ostale naknade građanima i kućanstvima iz proračuna financiraju se iz izvora 43. U Planu se nalazi i izvor financiranja 52 (ostale pomoći), a odnosi se na proračun koji nije nadležan, odnosno na Grad Varaždin kojim se sufinancira rad Dnevnog centra u iznosu od 4.000,00 EUR i pomoći resornog Ministarstva dobivene za sufinanciranje dijela troškova energenata koja se nastavlja i u 2023. godini, a planirani iznos je 9.100,00 EUR. Unutar navedenog izvora financiranja nalazi se i pomoć dobivena od HZZ-a za zapošljavanje fizioterapeuta preko mjere „Potpora za zapošljavanje“ kojom je trošak spomenutog radnog mjesta sufinanciran u iznosu od 4.560,00 EUR.***Otplata kredita za Energetsku obnovu Doma***Kako bi Dom osigurao vlastitu komponentu financiranja prema Ugovoru o dodjeli bespovratnih sredstava za projekt energetske obnove, ustanova se kreditno zadužila pri HBOR-u, a kako bi se financirali izvantroškovnički radovi ustanova se kreditno zadužila i kod Zagrebačke banke.Unutar ove aktivnosti sadržani su izdaci za otplatu glavnica za primljene kredite od HBOR-a u iznosu od 82.743,00 EUR i od Zagrebačke banke u iznosu od 25.124,00 EUR. Navedena pozicija smanjena je u odnosu na prvotni Plan iz razloga što je u međuvremenu vraćen dio sredstava HBOR-u što je bila obveza vezano za provođenje projekta energetske obnove Doma pa se tako i glavnica smanjila čime su smanjeni i izdaci.***Održavanje objekata***Navedena aktivnost sadržavala je rashode za usluge gdje je bila planirana usluga ugradnje vatrodojavnog sustava u iznosu od 106.178,00 EUR. Od navedenog se odustalo jer je usluga znatno skuplja od planiranog i sredstva su stavljena na poziciju rashoda za zaposlene. U navedenoj aktivnosti sadržani su i rashodi za usluge planirane kod hitnih intervencija u iznosu od 15.926,00 EUR. Kod rashoda za nabavu nefinancijske imovine planirana je kupnja postrojenja i opreme u iznosu od 17.254,00 EUR. |
| **CILJEVI I POKAZATELJI USPJEŠNOSTI KOJIMA ĆE SE MJERITI OSTVARENJE CILJEVA:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Velika zainteresiranost potencijalnih korisnika za smještaj u naš Dom | Osigurati kvalitetnu uslugu, urediti unutrašnjost Doma kako bi uvijek mogli imati veliku zainteresiranost | Broj korisnika | 2.370 | Dom | 2.370 | 2.375 | 2.380 |
| Rashodi zazaposlene irashodi zamaterijalnaprava zaposlenih | Praćenje datuma isplate plaće u toku godine | Datum isplate rashoda za zaposlene je najkasnije 15. u tekućem mjesecu za prethodni | Obračun plaće radnika | Datum isplate plaće najkasnije do 15. u tekućem mjesecu za prethodni | Datum isplate plaće najkasnije do 15. u tekućem mjesecu za prethodni | Datum isplate plaće najkasnije do 15. u tekućem mjesecu za prethodni | Datum isplate plaće najkasnije do 15. u tekućem mjesecu za prethodni |
| Rashodi za materijal i energiju, rashodi za usluge, financijski rashodi | Datum plaćanja računa jednak je datumu dospijeća računa dobavljača | Datumplaćanjaračuna manji je ili jednakidatumuvalute računa dobavljača | Knjigovodstvo | Datumplaćanjaračuna manjije ili jednakidatumuvalute računa dobavljača | Datumplaćanjaračuna manjije ili jednakidatumuvalute računa dobavljača | Datumplaćanjaračuna manjije ili jednakidatumuvalute računa dobavljača | Datumplaćanjaračuna manjije ili jednakidatumuvalute račun dobavljača |
| Nabava nefinancijske imovine | Popis prioriteta | Iskazana potreba u Popisu prioriteta | Inventura | Sva oprema | Sva oprema je u funkciji | Sva oprema je u funkciji | Sva oprema je u funkciji |
| Poboljšanje kvalitete rada stručnim usavršavanjem radnika | Sudjelovanjem radnika na stručnim usavršavanjima povećava se kvaliteta usluge koju ustanova pruža svojim korisnicima | Broj edukacija | Povećan broj radnika na stručnom usavršavanju | Dom | Većina radnika obuhvaćena stručnim usavršavanjem | Većina radnika obuhvaćena stručnim usavršavanjem | Većina radnika obuhvaćena stručnim usavršavanjem |

 |

URBROJ: 2186-1-25/01-23/36-28-1

U Varaždinu, 28.09.2023.

Predsjednica Upravnog vijeća:

 Ruža Jelovac, dipl.oec.